Document ID: 31999D0453

31999D0453
L 178/50
SLUŽBENI LIST EUROPSKE UNIJE
18.06.1999.
ODLUKA KOMISIJE
od 18. lipnja 1999.
o izmjeni odluka 96/579/EZ i 97/808/EZ o postupku potvrđivanja sukladnosti građevnih proizvoda u skladu s člankom 20. stavkom 2. Direktive Vijeća 89/106/EEZ EEZ u vezi s prometnim inventarom i podovima
(priopćena pod brojem dokumenta C(1999) 1484)
(Tekst značajan za EGP)
(1999/453/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica u odnosu na građevne proizvode (1), kako je izmijenjena Direktivom 93/68/EEZ (2), a posebno njezin članak 13. stavak 4.,
budući da:
(1)
Komisija je već donijela niz odluka o potvrđivanju sukladnosti građevnih proizvoda na temelju članka 20. stavka 2. Direktive 89/106/EEZ; budući da se može pojaviti potreba za prilagodbom tih odluka tehničkom napretku; budući da je takav slučaj s Odlukom 96/579/EZ (3) i Odlukom 97/808/EZ (4).
(2
Mjere predviđene ovom Odlukom u skladu su s mišljenjem Stalnog odbora za graditeljstvo,
DONIJELA JE OVU ODLUKU:
Članak 1.
Odluka 96/579/EZ mijenja se kako slijedi:
(1)
U Prilogu II. nakon naslova „Proizvodi za obilježavanje cesta” umeće se sljedeća alineja:
„-
uključeni materijali (staklena zrna, agregati protiv klizanja i kombinacija obaju materijala),”
(2)
U Prilogu III. nakon naslova „Proizvodi za obilježavanje cesta” u stupac „Proizvod(-i)” tablice za skupinu proizvoda „PROMETNI INVENTAR (1/2)” umeće se sljedeća alineja:
„-
uključeni materijali (staklena zrna, agregati protiv klizanja i kombinacija obaju materijala),”.
Članak 2.
Odluka 97/808/EZ mijenja se kako slijedi:
1.
U Prilogu I. dodaje se sljedeći stavak:
„Materijali za krute podove za vanjske upotrebe.
Materijali za krute podove za unutarnje upotrebe, koji su po otpornosti na požar svrstani u klase AFL, BFL ili CFL i kod kojih reakcija na vatru nije podložna promjeni za vrijeme proizvodnog procesa i materijali koji su po otpornosti na požar svrstani u klase DFL, EFL ili FFL kao i u klasu AFL koje, u skladu s Odlukom 96/603/EZ, ne treba testirati na vatru.”
2.
U Prilogu II. dodaje se sljedeći stavak:
„Materijali za krute podove za unutarnje upotrebe, koji su po otpornosti na požar svrstani u klase AFL, BFL ili CFL i kod kojih je reakcija na vatru podložna promjeni za vrijeme proizvodnog procesa, u načelu oni podložni kemijskim modifikacijama, npr. usporivači gorenja ili kod kojih promjene sastava mogu dovesti do promjena reakcije na vatru.”
3.
U Prilogu III. u Tablicu za skupinu proizvoda „PODOVI (2/2)” dodaje se sljedeći redak:
„Materijali za krute podove
Za unutarnje upotrebe
AFL - BFL - CFL 1
12
AFL - BFL - CFL 3
34
AFL 5 - DFL - EFL - FFL
34
Za vanjske upotrebe
46”
Članak 3.
Ova je Odluka upućena državama članicama.
Sastavljeno u Bruxellesu 18. lipnja 1999.

Labels: 7
3
1